Ειδικές Ανάγκες και Προσβασιμότητα στη Μηχανική
Τι μπορούν να κάνουν οι εκπαιδευτικοί;
[μουσική]
ΑΦΗΓΗΤΗΣ: Η ανθρώπινη ικανότητα ποικίλει πάρα πολύ
όσον αφορά την όραση, την ακοή, τη μάθηση,
την επικοινωνία, την προσοχή και την κινητικότητα.
Οι καλύτεροι μηχανικοί σχεδιάζουν προϊόντα
που μπορούν να χρησιμοποιηθούν από το ευρύ κοινό.
Αν λάβουμε υπόψη τις ανάγκες των ατόμων με αναπηρίες στις αποφάσεις σχεδιασμού,
μπορούμε να οδηγηθούμε σε καλύτερα προϊόντα.
Τα άτομα με ειδικές ανάγκες είναι λύτες προβλημάτων
και η μηχανική αφορά τη λύση προβλημάτων
και τη βελτίωση της ποιότητας ζωής
και το σχεδιασμό περιβαλλόντων, κατασκευών και συσκευών που βοηθούν τους ανθρώπους.
Και είμαστε ειδικοί σε αυτό,
επειδή το κάνουμε καθημερινά στη ζωή μας.
[ΑΦΗΓΗΤΗΣ] Η συμμετοχή ατόμων με αναπηρίες σε κλάδους της μηχανικής
μπορεί να βοηθήσει στην κάλυψη της ζήτησης για καινοτόμους μηχανικούς.
Για να γίνει αυτό δυνατό,
τα Τμήματα Μηχανικής θα πρέπει να καλωσορίζουν
και να είναι προσβάσιμα στους μαθητές με αναπηρίες
και να παρέχονται εύλογες προσαρμογές.
Στο σχολείο χρησιμοποιώ έναν διερμηνέα της νοηματικής
κι επίσης έχω ένα άτομο που κρατά σημειώσεις
για κάθε μάθημά μου, όποτε το ζητήσω.
Κατάφερα ακόμη να παρευρεθώ σε μάθημα σε μηχανουργείο,
δουλεύοντας με τόρνο και τρυπάνι,
που δεν ελέγχονταν από υπολογιστή αλλά χειροκίνητα,
κυρίως επειδή το διδακτικό προσωπικό που δίδαξε σε αυτήν την τάξη
αποτελούταν από ανοιχτόμυαλους ανθρώπους που μου επέτρεψαν να ορίσω τα όριά μου.
[ΑΦΗΓΗΤΗΣ] Οι διδάσκοντες μπορούν να κάνουν το μαθήμα
πιο άνετο και προσβάσιμο για τους μαθητές με ειδικές ανάγκες,
εφαρμόζοντας καθολικές στρατηγικές σχεδιασμού.
Αυτές οι στρατηγικές συμπεριλαμβάνονται στο σχεδιασμό των μαθημάτων
και περιλαμβάνουν:
Ξεκάθαρες προσδοκίες για εργασίες και τεστ.
Πρόσκληση όλων των μαθητών να συζητήσουν
τις ανάγκες και τις προσαρμογές τους μαζί σου.
Χρήση πολλών μεθόδων στην παρουσίαση υλικού.
Εξασφάλιση της συμμετοχής όλων των μελών μιας ομάδας στην ομαδική εργασία.
Χρήση ιστοσελίδων, εγγράφων και τεχνολογιών
που είναι προσβάσιμα στα άτομα με ειδικές ανάγκες.
Επίσης οι διδάσκοντες μπορούν να διδάξουν για την προσβασιμότητα
και τον καθολικό σχεδιασμό στα μαθήματά τους.
Συμπεριλαμβάνοντας την προσβασιμότητα και τον καθολικό σχεδιασμό
στο πρόγραμμα σπουδών, περνάτε το μήνυμα
σε όλους τους μαθητές στους οποίους διδάσκεται
ότι η οπτική και οι ανάγκες των ατόμων με ειδικές ανάγκες
είναι κάτι που πρέπει να σκέφτονται
είτε σχεδιάζουν ειδικά για αυτήν την ομάδα
είτε για οποιαδήποτε άλλη ομάδα.
[ΑΦΗΓΗΤΗΣ] Οι διδάσκοντες μπορούν να ξεκινήσουν
με την ενσωμάτωση των εξής:
Συμπερίληψη ομάδας ατόμων διαφορετικών δυνατοτήτων.
Παροχή βοήθειας στους μαθητές για αντιμετώπιση θεμάτων αναπηρίας,
εξασκώντας τον καθολικό σχεδιασμό σε εργασίες σχεδίου.
Απαίτηση εφαρμογής των οδηγιών προσβασιμότητας από τους μαθητές.
Επομένως, ακριβώς όπως διδάσκουμε
την ασφάλεια, τις ιδιότητες των υλικών και τη δυναμική
που υπάρχουν στο πρόγραμμα σπουδών,
η ενσωμάτωση του καθολικού σχεδιασμού
μπορεί να εξασφαλίσει ότι οι μελλοντικοί μηχανικοί
θα λαμβάνουν υπόψη αυτές τις σχεδιαστικές μικροαλλαγές
και το εύρος του πληθυσμού
στο σχεδιασμό τους και σε μελλοντικές καινοτομίες.
Για να μάθετε περισσότερα σχετικά με το πώς μπορείτε
να συμπεριλάβετε πλήρως τους μαθητές με ειδικές ανάγκες
και να ενσωματώσετε θέματα καθολικού σχεδιασμού
στα μαθήματα Μηχανικής,
επισκεφθείτε την ιστοσελίδα AccessEngineering
του Πανεπιστημίου της Ουάσιγκτον.
uw.edu/doit/programms/accessengineering